OpenLLM-France/wikimedia huggingface dataset:
# Al·loclasita

L'al·loclasita és un mineral de la classe dels sulfurs, que pertany al grup de la löllingita. Rep el seu nom del grec άλλος ("allos"), altra, i κλάσις ("klasis"), trencar, perquè es creia que la seva exfoliació era diferent a la de la marcassita.

## Característiques

L'al·loclasita és un sulfur de fórmula química Co$_{1-x}$Fe$_x$AsS. Cristal·litza en el sistema monoclínic. Els cristalls són prismàtics, paral·lels a [010], de fins a 5 mil·límetres, en agregats columnars o radials; comunament massiva. La seva duresa a l'escala de Mohs és 5. És un mineral dimorf del glaucodot.
Segons la classificació de Nickel-Strunz, l'al·loclasita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, nisbita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i rheniïta.

## Formació i jaciments

Es troba en filons de calcita o de quars de baixa temperatura, d'origen hidrotermal. També en roca metamòrfica recristal·litzada i silicificada. Sol trobar-se associada a altres minerals com: or, plata, glaucodot, cobaltita, arsenopirita, emplectita, bismutinita, esfalerita, calcita i quars. Va ser descoberta l'any 1866 a la mina Elizabeth, a Oraviţa, al comtat de Caraş-Severin (Romania).

## Referències

* ↑ «Alloclasite» (en anglès). Mindat. [Consulta: 28 juliol 2016].
* 1 2 «Alloclasite» (en anglès). Handbook of Mineralogy. [Consulta: 28 juliol 2016].
# Amfímac (cari)

Amfímac (en grec antic Ἀμφίμαχος) va ser un general de Cària, que juntament amb el seu germà Nastes va participar en la Guerra de Troia com a aliat dels troians segons diu el Catàleg dels troians. Un dels dos (la Ilíada no aclareix quin) portava una armadura guarnida d'or i joies. Aquil·les el va matar tirant-lo al riu Escamandre on es va ofegar, i es va quedar amb l'or.
Abans de marxar cap a Troia, Amfímac va consultar a l'endeví Mopsos, que li va dir que no participés en aquella guerra, i també a l'endeví Calcant, que el va animar a fer-ho. Calcant es va afligir de tal manera en conèixer la seva mort, que es va suïcidar.
Segons William Smith, aquest Amfímac era el mateix que cita el mitògraf Conó, que el fa rei dels licis.

## Referències

* ↑ Homer. Ilíada, II, 866-875
* ↑ 2.Amphimachus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 150
# Agadir (fortificació)

Un agadir és un recinte fortificat amazic, a l'interior del qual hi ha habitacions per servir de graners a diverses famílies d'una mateixa tribu, i on els membres de la tribu es refugiaven antigament si eren objecte d'atac.
Aquesta construcció es troba principalment al Djebel Nafusa amb el nom de gasr (kasr) o temidet; al sud de Tunísia amb el nom de ghurja; a l'Aures (Awres) amb el nom de gel'a o kal'a, i al Marroc, sobretot al Rif, a l'Atles (on pren el nom de gherm) i a la regió de Sirwa.
L'origen de la paraula seria probablement fenici, derivat de gadir = mur (hebreu gader = mur). Al Sus (Marroc) la paraula agadir es tradueix per "mur sòlid".
# Aleksandr Folíforov

Aleksandr Serguéievitx Folíforov (en rus Александр Сергеевич Фолифоров) (Kovrov, 4 de maig de 1993) és un ciclista rus, professional des del 2011, i actualment a l'equip Gazprom-RusVelo. Del seu palmarès destaca el Gran Premi de Sotxi de 2015, i sobretot, una etapa al Giro d'Itàlia de 2016.

## Palmarès

* 2013
** Vencedor d'una etapa al Gran Premi d'Adiguèsia
* 2014
** Vencedor de 2 etapes a la Ronda de l'Isard d'Arieja
** Vencedor d'una etapa al Gran Premi d'Adiguèsia
* 2015
** 1r al Gran Premi de Sotxi i vencedor d'una etapa
* 2016
** Vencedor d'una etapa al Giro d'Itàlia

### Resultats al Giro d'Itàlia

* 2016. 45è de la classificació general
* 2017. 40è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Paramontroseïta

La paramontroseïta és un mineral de la classe dels òxids. Rep el seu nom degut a la seva relació paraòrfica amb la montroseïta.

## Característiques

La paramontroseïta és òxid de vanadi(IV) amb fórmula química VO₂. Cristal·litza en el sistema ortoròmbic.
Segons la classificació de Nickel-Strunz, la paramontroseïta pertany a «04.DB - Metall:Oxigen = 1:2 i similars, amb cations de mida mitjana; cadenes que comparteixen costats d'octàedres» juntament amb els següents minerals: argutita, cassiterita, plattnerita, pirolusita, rútil, tripuhyita, tugarinovita, varlamoffita, byströmita, tapiolita-(Fe), tapiolita-(Mn), ordoñezita, akhtenskita, nsutita, ramsdel·lita, scrutinyita, ishikawaïta, ixiolita, samarskita-(Y), srilankita, itriocolumbita-(Y), calciosamarskita, samarskita-(Yb), ferberita, hübnerita, sanmartinita, krasnoselskita, heftetjernita, huanzalaïta, columbita-(Fe), tantalita-(Fe), columbita-(Mn), tantalita-(Mn), columbita-(Mg), qitianlingita, magnocolumbita, tantalita-(Mg), ferrowodginita, litiotantita, litiowodginita, titanowodginita, wodginita, ferrotitanowodginita, wolframowodginita, tivanita, carmichaelita, alumotantita i biehlita.

## Formació i jaciments

La paramontroseïta apareix en minerals sorrencs d'U-V de tipus de l'altiplà de Colorado sense oxidació. Es forma per deshidrogenació de la montroseita. Va ser descoberta a la mina Bitter Creek, al Comtat de Montrose (Colorado, Estats Units). També ha estat d'escrita als estat nord-americans d'Arizona, Arkansas, Dakota del Sud, Nou Mèxic, Utah i Wyoming; i a Anglaterra.
Sol trobar-se associada amb altres minerals com: montroseïta i corvusita.

## Referències

* 1 2 «Paramontroseite» (en anglès). Mindat. [Consulta: 7 novembre 2015].
* 1 2 3 «Paramontroseite» (en anglès). Handbook of Mineralogy. Arxivat de l'original el 8 de maig 2019. [Consulta: 30 gener 2018].
# Marigot (Saint-Martin)

Marigot és la capital de la col·lectivitat de la part francesa (Saint-Martin) de l'illa de Sant Martí, a les Antilles.

## Dades geoeconòmiques

Marigot és a la costa occidental de l'illa de Sant Martí, en una zona d'origen pantanós d'on li ve el nom, en francès marigot significa bassa. Hi viuen unes 3.370 persones. Té una gran activitat en el sector turístic i en el comerç, aprofitant una fiscalitat avantatjosa que fa que productes de luxe, joies, licors, tabacs, pells,... puguin valer gairebé la meitat que als Estats Units.

## Història

El 1765, durant el regnat de Lluís XVI, els francesos van decidir establir la capital de l'illa en el que fins llavors havia estat un poblet de pescadors. Hi van construir el Fort Louis, que esdevindria l'edifici insígnia de la vila.

## Referències

* ↑ World Gazetter

## Enllaços externs

* Informació de Marigot a l'Oficina de Turisme de l'illa. Arxivat 2013-01-22 a Wayback Machine. (castellà)
# Gran Premi República

El Gran Premi República (en castellà Gran Premio República) va ser una competició ciclista espanyola que es va disputar entre 1932 i 1936. Les tres primeres edicions es disputaren en una única cursa, mentre que les dues darreres constà de 4 etapes. L'inici de la Guerra Civil Espanyola va suposar la seva desaparició.
Luciano Montero, amb tres victòries, fou el ciclista que més triomfs aconseguí.

## Palmarès

| Any | Vencedor | Segon | Tercer |
| 1932 | Luciano Montero | Gabriel Hargues | Jean-Baptiste Intcegaray |
| 1933 | Luciano Montero | Salvador Cardona | Jesús Dermit |
| 1934 | Luciano Montero | Federico Ezquerra | Joseph Autaa |
| 1935 | Salvador Cardona | Fermín Trueba | Luciano Montero |
| 1936 | Julián Berrendero | Luciano Montero | Jesús Dermit |

## Referències

* ↑ «G.P de la Republica (Esp) - Ex.». [Consulta: 2 desembre 2022].
* ↑ «Luciano Montero vencedor del GP de la República de 1932».
* ↑ «Ricardo Montero vencedor del GP de la República de 1933».
* ↑ «Luciano Montero vencedor del GP de la República de 1934».
* ↑ «Salvador Cardona vencedor del GP de la República de 1935».
* ↑ «Julián Berrendero vencedor del GP de la República de 1936».

## Enllaços externs

* Palmarès a memoire-du-cyclisme.eu
# Guerra del Rei Philip

L'anomenada guerra de rei Philip o del Rei Felip és un violent conflicte que va tenir lloc entre 1675 i 1676 entre els colons arribats a Amèrica del Nord i els indis que habitaven el que ara es coneix com a Nova Anglaterra (Estats Units).
Els indis Wampanoag van donar la benvinguda i van ajudar els Pelegrins, primers colons, a sobreviure un hivern per al qual no estaven preparats. La seva convivència va ser pacífica al principi, però la contínua arribada de colons europeus i la seva expansió cap a l'interior del continent, els va portar a envair cada vegada més terres dels indis. Això va començar a ocasionar continus enfrontaments, fins que en 1675 es va desencadenar el conflicte que seria definitiu: La guerra del rei Philip. Philip era el nom cristià del cap dels Wampanoag, Metacomet . Els colons es referien als caps indis com rei . Philip va ser capturat pels anglesos. Va emmalaltir i va morir mentre era captiu. La seva mort va provocar la ira dels nadius.
Les conseqüències de la guerra van ser dramàtiques per a ambdós bàndols, però, especialment, per a les poblacions indígenes: els Narragansett, els Wampanoag, els Podunk, els Nipmuck, els Mohicans i altres poblats van ser, pràcticament, exterminats. El museu dels Pelegrins, a més, indica que la manera de vida dels indis a Nova Anglaterra va ser erradicat. Els supervivents van ser fets esclaus i venuts fora de la regió.

## Referències

* ↑ Museu dels Pelegrins

## Bibliografia

* Museu dels Pelegrins. 1998. Causes i efectes de la guerra del rei Philip Arxivat 2006-01-12 a Wayback Machine. . Plymouth, Massachusetts (Estats Units). Informació accedida el gener de 2006. Anglès.
* Wikipedia. S'ha recorregut a informació procedent de l'article en anglès King Philip s war , versió de 5 de gener de 2006.

## Enllaços externs

* La guerra del rei Philip a Nova Anglaterra Arxivat 2010-06-08 a Wayback Machine. The History place . Anglès.
* La guerra del rei Philip en Nova Anglaterra. Implicacions socials, culturals i històriques Arxivat 2006-01-15 a Wayback Machine. Universitat de Georgetown. Anglès.
# Harriet von Rathlef

Harriet von Rathlef (Riga, 3 de gener de 1887 - Berlín, 1 de maig de 1933) nom escurçat de Harriet Ellen Siderowna von Rathlef-Keilmann, fou una escultora russa i autora de llibres infantils que fugí a Alemanya des dels països bàltics després de la Revolució Russa de 1917. Es divorcià del seu marit i treballà per sostenir els seus quatre fills. Von Rathlef esdevingué un dels principals defensors de la reclamació d'Anna Anderson de ser la Gran Duquessa Anastàsia de Rússia. Es convertí en la seva millor amiga i escrigué una sèrie d'articles a favor seu. Von Rathlef morí d'apendicitis amb quaranta-quatre anys.
Harriet von Rathlef nasqué al si d'una acabalada família jueva de Letònia, que aleshores pertanyia a l'Imperi Rus. Des dels 21 anys participà en exposicions de la Societat d'Art Bàltica a Riga. El 1913 participà en una exposició a Leipzig. Quan començà la Primera Guerra Mundial, el seu marit, Harald von Rathlef, que era tinent al Regiment d'Hússars d'Aleksandr, fou enviat al front a Finlàndia. Ella i els seus fills romangueren a Rússia. Harriet aconseguí fugir a Berlín, amb la seva família, el 28 de desembre del 1918, fugint de la Revolució Bolxevic.
Començà els estudis a la Universitat d'Art de Weimar el 1919. Es divorcià el 1922 perquè volia dedicar-se a la seva carrera artística. El 1923 es traslladà a Charlottenburg a un taller a l'àtic d'una gran casa, on es dedicà a l'escultura i començà a participar en múltiples exposicions.
També fou coneguda per ser dels defensors principals d'Anna Anderson i per donar-li suport en la seva afirmació de ser la Gran Duquessa Anastàsia de Rússia. Es convertí en la seva millor amiga i escrigué un llibre sobre ella: Anastasia, ein Frauenschicksal als Spiegel der Weltkatastrophe, publicat a Alemanya i Suïssa el 1928, tot i que fou serialitzat pel diari Berliner Nachtausgabe el 1927.
La seva última exposició fou el gener de 1933 a la Galeria Neumann-Nierendorf a Berlín. A la primavera del 1933 prengué part amb les seves escultures en una exposició de la Societat de Dones Artistes de Berlín. A causa de qüestions polítiques, volia emigrar d'Alemanya per evitar la persecució del règim nacionalsocialista. Morí sobtadament d'apendicitis l'1 de maig del 1933 al seu taller, clausurat, i les seves obres foren subhastades o regalades als seus amics.

## Obres literàries

* Anastasia, ein Frauenschicksal als Spiegel der Weltkatastrophe
* Anastasia, the survivor of Ekaterinburg
* Anastasia-Tsarens yngsta dotter

## Referències

* ↑ Kurth, p. 65
* 1 2 Kurth, pp. 74-75
* ↑ Kurth, p. 275
* 1 2 3 Bodenstein, Joe F. «The sculptor Harriet Ellen von Rathlef-Keilmann» (en anglès). MUSEUM OF EUROPEAN ART. [Consulta: 11 maig 2010].
* ↑ Klier y Mingay, p. 103; von Nidda en I, Anastasia, p. 273
# Hao Yi

Hao Yi és un esportista xinès que va competir en judo, guanyador d'una medalla de bronze als Jocs Asiàtics de 1994 en la categoria de –65 kg.

## Palmarès internacional

Jocs Asiàtics :
| Any | Lloc | Medalla | Categoria |
| 1994 | Hiroshima ( Japó) | 3 | –65 kg |

## Referències

* ↑ Hao Yi en Judoinside.com (anglès)
# Gregori de Mitilene

Gregori de Mitilene (en llatí Gregorius, en grec Γρηγόριος) fou un escriptor eclesiàstic romà d'Orient, d'època desconeguda, que va escriure una homilia, In Jesu Passionem, publicada per Jacob Gretser (en versió llatina) a la seva col·lecció De Cruce. (Fabricius. Bibl. Gr. vol. 10. p. 245.).

## Referències

* ↑ 22.Gregorius of Mytilene a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 310
# Haplogrup N

«Haplogrup N» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# HEIF

High Efficiency Image File Format o HEIF (format de fitxer d'imatge d'alta eficiència) és un format d'arxiu informàtic destinat a emmagatzemar imatges i seqüències d'aquestes. Realment és un contenidor flexible d'imatges amb compressió que és considerat actualment un dels possibles substituts de l'universal i estès JPG. De fet va ser desenvolupat pel Moving Picture Experts Group (MPEG).

## HEIF versus JPG

El 2017 Apple va anunciar que en els seus nous sistemes operatius ja adoptaria aquest com a format d'imatge per defecte, en substitució del JPG.
És considerat actualment un dels possibles substituts de l'universal JPG perquè, entre altres aportacions tècniques, subministra el doble de qualitat amb la meitat d'espai ocupat que aquest.
Els fitxers HEIF són compatibles amb el (ISO BMFF, ISO/IEC 14496-12) i poden emmagatzemar altres tipus de dades, com ara animacions GIF, textos, àudio o Live-Fotos.
Per estalviar ample de banda, divideix cada imatge en quadres independents que es poden carregar com a seccions independents.
L'extensió del fitxer del format HEIF és la .heic. Mentre es va instaurant de mica en mica entre els usuaris i eines per a edició d'imatges, és possible la conversió entre fitxers .HEIC i .JPG.

## Referències

* ↑ «El formato HEIF para Windows llega de la mano de Zoner Photo Studio X». [Consulta: 24 maig 2018].
* ↑ «HEIF vs JPGː ¡ Qué aporta el nuevo formato de imagen de los IOS 11». [Consulta: 24 maig 2018].
* ↑ Cristian Rus. «Así es HEIF, el nuevo formato de imagen con el que Apple quiere acabar con JPEG», 28-06-2017. [Consulta: 24 maig 2018].
* ↑ «Convertidor de HEIC a JPG».
# Sutter

Sutter és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.885 habitants.

## Demografia

Segons el cens del 2000, Sutter tenia 2.885 habitants, 922 habitatges, i 771 famílies. La densitat de població era de 367,6 habitants/km².
Dels 922 habitatges en un 47,5% hi vivien nens de menys de 18 anys, en un 65,4% hi vivien parelles casades, en un 12,6% dones solteres, i en un 16,3% no eren unitats familiars. En el 12,4% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,13 i el nombre mitjà de persones que vivien en cada família era de 3,38.
Per edats la població es repartia de la següent manera: un 34,5% tenia menys de 18 anys, un 7,5% entre 18 i 24, un 28,8% entre 25 i 44, un 20,1% de 45 a 60 i un 9,1% 65 anys o més.
L'edat mediana era de 33 anys. Per cada 100 dones de 18 o més anys hi havia 93,4 homes.
La renda mediana per habitatge era de 41.296 $ i la renda mediana per família de 78.677 $. Els homes tenien una renda mediana de 35.577 $ mentre que les dones 22.583 $. La renda per capita de la població era de 16.509 $. Entorn del 10,1% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sutter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Sutter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Produkt der Deutsch-Amerikanischen Freundschaft

Produkt der Deutsch-Amerikanischen Freundschaft (també anomenat Ein Produkt der Deutsch-Amerikanischen Freundschaft) és el primer disc del grup alemany de música electrònica Deutsch-Amerikanische Freundschaft. Va aparèixer l'any 1979.
El disc consta de 22 fragments instrumentals sense títol, i recull la cara més experimental dels DAF, amb influències de fonts tan diverses com el punk i la música industrial. Momentàniament sense el seu carismàtic cantant (Gabi Delgado), els membres restants van decidir de publicar el seu primer disc enregistrant-lo en diferents sessions entre els mesos de febrer i abril de 1979. A més de Robert Görl a la bateria, l'acompanyaven Kurt Dahlke com a teclista, Wolfgang Spelmans a la guitarra i Michael Kemner al baix.
L'àlbum aparegué al segell Warning, que acabà esdevenint Atatak. Poc després de la seva publicació, Dahlke deixà els DAF per dedicar-se a projectes personals, i fou substituït per Chrislo Haas, amic de Görl; a més, Delgado tornà al grup, i amb la formació de quintet començaren a preparar el seu següent disc.

## Temes
### DAF0CD (Mute Records, 2000)

* (0,44)
* (1,03)
* (0,19)
* (2,33)
* (1,07)
* (0,45)
* (0,43)
* (1,48)
* (0,55)
* (3,15)
* (0,59)
* (1,19)
* (0,36)
* (1,41)
* (0,25)
* (1,47)
* (1,24)
* (2,08)
* (1,32)
* (1,13)
* (0,31)
* (3,05)

## Dades

* Música composta per Kurt Dahlke, Robert Görl, Michael Kemmer, Wolfgang Spelmans.
* Publicat per Ata Tak Musikverlag.
* Disseny de portada: Frank Fenstermacher.

## Enllaços externs

* http://www.mute.com/releases/viewRelease.jsp?id=26668 Arxivat 2006-11-21 a Wayback Machine.
# Alasora

Alasora és una ciutat i comuna rural malgaix, situada al centre de Madagascar, que pertany al districte d'Antananarivo-Avaradrano, dins la regió d'Analamanga. Segons el cens de 2001, la ciutat tenia 23.094 habitants.

## Referències

* ↑ «ILO census data». Universitat Cornell. [Consulta: 22 novembre 2018].
# Joan Baptista Bertran i Duran

Joan Baptista Bertran i Duran (Sant Joan de les Abadesses, 1911 - Sant Cugat del Vallès, 1985) va ser un poeta i professor de literatura català. Pertanyent a l'Ordre dels Jesuïtes, va començar a escriure poesia en català el 1925 i va publicar diversos reculls majoritàriament en castellà. Va ser professor de literatura castellana a Gènova (1935-38), València (1943-59) i Barcelona (1959-70) i va col·laborar amb l'Acadèmia de la Llengua Catalana i el Fòrum Vergés.

## Obres destacades
### Poesia

* Arca de fe (1946)
* Del ángel y el ciprés (1950)
* Me canta el mar (1956)
* Me acercaré al fuego (1966)
* Ciudad, afán y cántico (1970)
* Del lienzo al verso (1973)
* Més enllà dels ulls (1984)
* Poesía (1989) (volum antològic, editat pòstumament)

### Prosa

* Del meu poble, encara (1982)

## Referències

* ↑ «Joan Baptista Bertran i Duran». Diccionari de la literatura catalana. Barcelona: Grup Enciclopèdia Catalana.
# Un gos diví

Un gos diví (títol original en anglès, Angel Dog) és una pel·lícula familiar del 2011 sobre com un gos anomenat Cooper, supervivent d'un accident de cotxe, que s'uneix amb en Jake i l'ajuda a superar una tràgica pèrdua. Aquesta pel·lícula està escrita i dirigida per Robin Nations, a més de produïda i fotografiada per Kevin Nations. Tots dos són marit i muller que treballen per The Nations. La banda sonora de la pel·lícula va ser composta i interpretada pel cantant i compositor Peter Himmelman. S'ha doblat i subtitulat al català.

## Referències

* ↑ «Angel Dog | Dove Family Friendly Movie Reviews». Dove.org.
* ↑ «Angel Dog - Movie Review». www.commonsensemedia.org, February 4, 2013.
* ↑ «Un gos diví». Goita què fan, ara!. [Consulta: 29 maig 2023].
# Jean-Michel Esponda

Jean-Michel Esponda, va néixer el 24 d'abril de 1943 a Hendaia. És un antic jugador de rugbi a XV, que ha jugat amb l'equip de França i a l'USAP al lloc de Pilar (1,85 m per a 96 kg).

## Carrera com a jugador
### Clubs

* Estadi Hendayais
* USAP

### A la selecció francesa

Disputà el seu primer partit amistós el 15 de juliol de 1967 contra l'equip de Sud-àfrica, i l'últim contra l'equip d'Anglaterra, el 22 de febrer de 1969.

## Palmarès
### En club

* Finalista de la Competició Yves du Manoir 1965

### En equip nacional

* 10 vegades internacional (3 el 1967, 4 el 1968 i 3 el 1969)
* Torneig de les cinc nacions disputat : 1969

## Referències

* ↑ Quand j’ai vu que… Arxivat 2016-07-29 a Wayback Machine., a rugbicatalan.com
* ↑ Jean Michel Esponda, a ESPN
* ↑ Jean Michel Esponda al web de la Federació Francesa de Rugbi